રાજ્યભરમાં `દબાણ હટાવો' અને `પાર્કિંગ ફ્રી કરાવો' ઝુંબેશ ચાલી રહી છે. શહેરની કાપડમાર્કેટોનાં વિસ્તારમાં વાહન ચાલકોને અડચણ થાય તે રીતે ટેમ્પો પાર્ક કરતાં ટેમ્પોચાલકો પર ટ્રાફિક પોલીસની તવાઈ આવતાં ટેમ્પો ચાલકો ગઈકાલથી હડતાળ પર ઉતર્યા છે. જ્યાં સુધી કાપડમાર્કેટોમાં ટેમ્પો ચાલકોને ફ્રી પાર્કિંગ આપવામાં નહિ આવે ત્યાં સુધી ટેમ્પો ચાલકોએ ગ્રે કાપડની ડિલિવરી નહિ કરવાનો સંકલ્પ કર્યો છે. હડતાળથી સુરતનાં કાપડમાર્કેટમાં વેપારને મોટી અસર પહોંચી છે.